Tolong jelaskan mengenai Gambaran keseluruhan dari Jalan Negeri Kedah K280 dalam bahasa melayu

Jalan Negeri K280 bermula sebagai kilometer sifar di Kampung Kubang Lembu, dalam zon kawasan perbandaran Jitra, di Mukim Jitra, di simpang tiga Jalan Persekutuan 1 (Jalan Jitra). K280 akan melalui kawasan komersial di Pekan Jitra 2 beberapa meter, lalu meneruskan jajaranya melalui kawasan perkampungan dan hutan kecil di Kampung Padang. Berdekatan dengan kawasan perumahan Taman Kenanga, K280 akan bersimpang dengan Jalan Negeri K285 (Jalan Tok Kesop). Simpang ke Jalan Kenanga 1, iaitu jalan perumahan ke Taman Kenanga terletak tidak jauh dari simpang K285. K280 akan melintasi sebatang tali air, Tali Air ACLBD1, dan akan memasuki kawasan perkampungan Kampung Tanjung Pauh (atau Kampung Paya Tanjung Pauh).

K280 juga akan melalui kawasan penanaman sawah padi sepanjang jajaran Kampung Tanjung Pauh–Telok Malik. Kira-kira  dari kilometer sifar, terdapat simpang jalan kampung menuju ke kawasan perkampungan Kampung Paya Chegar. Di timur Kampung Paya Keriang Menyabong, K280 akan bersimpang dengan Jalan Negeri K289 (Jalan Kampung Lubuk Kawah). Jajaran K280 diteruskan dengan melalui kawasan perkampungan Kampung Paya Keriang Menyabong, dan membuat lintasan kecil dengan sebatang parit tanpa nama yang sama, yang berasal daripada Sungai Budi sebanyak dua kali. K280 akan bersimpang dengan Jalan Negeri K191 (Jalan Tunjang–Kampung Naga) sebanyak dua kali kerana jajaran K191 telah bertindih dengan jajaran K280, sepanjang 66 meter. Simpang pertama K191 yang menuju ke penamat selatan K191, terletak berdekatan dengan sisi timur Masjid Telok Malik, manakala simpang kedua K191 yang menuju ke penamat utara K191, terletak berdekatan dengan pintu utama Masjid Telok Malik.

K280 diteruskan jajaranya melalui Kampung Telok Malik, melengkok tajam ke utara, melewati parit tanpa nama yang sama sebanyak dua kali dan tamat di simpang tiga Jalan Negeri K4 (Jalan Sungai Korok–Jitra), di kawasan pentadbiran Mukim Naga, iaitu salah satu mukim dalam Daerah Kubang Pasu. Secara keseluruhannya, jajaran Jalan Negeri K280 terletak dalam kawasan pentadbiran Mukim Jitra dan Mukim Naga. K280 juga merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K280 dikenali sebagai Jalan Kubang Lembu/Telok Malik dalam Sistem Maklumat Rekod-Rekod Jalan Raya Malaysia (MARRIS).